- Hindi News
- National
- वीडियोग्राफी के साथ होगी आॅनलाइन रिपोर्टिंग, अमीन बनने 9000 देंगे परीक्षा
वीडियोग्राफी के साथ होगी आॅनलाइन रिपोर्टिंग, अमीन बनने 9000 देंगे परीक्षा
परीक्षा शहर के 23 केंद्रों में संचालित होनी है। इसके लिए सभी केंद्राध्यक्षों को निर्देश जारी कर दिया गया है। परीक्षार्थियों को मूल पहचान पत्र के साथ ही आना होगा। देर से आने वालो को प्रवेश नहीं देने का निर्देश व्यापमं ने दिया है। डाॅ.आरएन सिंह, समन्वयक
राजनांदगांव| व्यावसायिक परीक्षा मंडल सिंचाई विभाग के अमीन पद के लिए 5 मार्च को परीक्षा लेगी। इसके लिए शहर में 23 परीक्षा केंद्र बनाए गए है। इन केंद्रों में जिले 9 हजार 300 परीक्षार्थी बैठेंगे। परीक्षा को लेकर मंगलवार को व्यापम ने रायपुर में परीक्षा समन्वयकों की बैठक ली। इसमें सभी केंद्रों में विडियोग्राफी के साथ परीक्षा की शुरुआत से लेकर अंत तक की आनलाइन रिपोर्टिंग भी करने का निर्देश दिया है।
परीक्षा के लिए स्थानीय व संभाग स्तर पर भी जांच दल का गठन किया गया है। जो सभी केंद्रों में पहुंचकर व्यवस्था व संचालन जांचेगी। सुबह 10 से 1.15 बजे तक होने वाली परीक्षा के लिए परीक्षार्थियों को घंटे भर पहले ही केंद्र पहुंचने की हिदायत दी गई है। इसके अलावा सभी परीक्षार्थियों को जारी प्रवेश पत्र के लिए मूल पहचान पत्र वोटर आइडी, आधार कार्ड, ड्राइविंग लाइसेंस, पेन कार्ड सहित दस्तावेज लाने कहा।
tgl_Latn sot_Latn hin_Deva hin_Deva hin_Deva hin_Deva hin_Deva